එසේම කැරොල් කණ්ඩායම් ද බතික්වලින් හැඩ ගැන්වූ සුවිශේෂී ලෝගුවකින් සැරසෙනු ඇති බව එම අමාත්‍යාංශය නිවේදනය කළා.මේ අතර, කොළඹ අගරදගුරු අති උතුම් මැල්කම් කාදිනල් රංජිත් හිමිපාණන් කියා සිටියේ හුදෙකලා ප්‍රදේශවල හැර අනෙකුත් ප්‍රදේශවල පවත්වන දේව මෙහෙයන් බැතිමතුන් 50කට අඩු ප්‍රමාණයකගේ සහභාගීත්වයෙන් පැවැත්වීමට කටයුතු කර ඇති බවයි.මේ අතර, අදාළ දේවස්ථාන අවට විශේෂ ආරක්ෂක වැඩපිළිවෙලක් ක්‍රියාවට නංවන ලෙස පොලිස්පතිවරයා විසින් උපදෙස් ලබාදී ඇති බව පොලිස් මාධ්‍ය ප්‍රකාශක, නියෝජ්‍ය පොලිස්පති අජිත් රෝහණ සඳහන් කළා.ලොව ප්‍රධාන නත්තල් දේව මෙහෙය අද රාත්‍රියේ අති උතුම් ෆ්‍රැන්සිස් ශුද්ධෝත්තම පියතුමන්ගේ ප්‍රධානත්වයෙන් වතිකානුවේ ශාන්ත පීතර බැසිලිකාවේදී පැවැත්වීමට නියමිතයි.මෙවර වතිකානුවේ ප්‍රධාන දේව මෙහෙය ද සූදානම් කර ඇත්තේ සීමිත ජන සහභාගීත්වයෙන්.මේ අතර, හෙට දිනයේ සුරාසැල් වසා තැබිය යුතු බව සුරාබදු දෙපාර්තමේන්තුව පවසනවා.